**IZVJEŠĆE O RADU DVORA TRAKOŠĆAN**

**ZA 2022. GODINU**

**Dvor Trakošćan**

**Trakošćan 4, 42250 Lepoglava**

**Tel: 042 796 281**

[**www.trakoscan.hr**](http://www.trakoscan.hr)

**dvor@trakoscan.hr**

**1**. **SKUPLJANJE GRAĐE**

1.1. Kupnja

Kupljeno je 8 razglednica za Zbirku fotografija.

**2. ZAŠTITA**

2.1. Preventivna zaštita

Surađivalo se s Hrvatskim restauratorskim zavodom na stručnom pregledu Zbirke slika i grafika radi intervencije na ugroženim slikama.

Uvidom u stanje umjetnina utvrđivao se stupanj oštećenja i izradila lista prioriteta za restauriranje.

Redovito se čistila i održavala građa iz stalnog postava.

Nadzirali su se izvođači radova u Muzeju radi sprečavanja oštećenja muzejske građe ili same građevine.

Redovito se obavljao pregled predmeta i mikroklimatskih uvjeta u čuvaonicama i stalnom postavu.

2.3. Restauracija

U radionici Dvora Trakošćan Valentina Meštrić, restauratorica pripravnica, restaurirala je slijedeće slike: DT 168, Ivan V Drašković i DT 984, Karlo III (VI) Habsburg.

Jasna Denich restaurirala je slijedeće slike: DT 969, Nepoznati časnik; DT 1392, Juraj IV Erdödy; DT 1415, Nepoznati časnik; DT 1416, Nepoznati časnik i DT 1729, Karlo Erdödy.

2.4. Ostalo

Radovi na pripremama i postavu izložaba (postavljane i skidanje, transport).

Poduzimani su preparatorski zahvati manjeg obima na predmetima zbirki.

Dio muzejskog spremišta u zgradi uprave preuređen je u restauratorsku radionicu.

**3. DOKUMENTACIJA**

3.1. Inventarna knjiga

U bazu podataka M++ uneseno je osam novih kataloških jedinica te su izvršene dopune kataloških zapisa (115 jedinica).

3.3. Fototeka

Obavljena su sljedeća snimanja za potrebe Muzeja: muzejski predmeti, zaštitni radovi na dvorcu, snimanja ostalih zaštićenih objekata i parka, povremene izložbe, izdavačke djelatnosti te ostala muzejska i druga događanja; dio fotografija je digitalno obrađen. Izvršena su skeniranja muzejske dokumentacije.

3.6. Hemeroteka

Prikupljeni su i pohranjeni novinski i internetski članci vezani uz djelovanje Muzeja.

Kroz informacijski sustav S++ formiran je fond hemeroteke u koji je uneseno 70 novih jedinica.

3.9. Ostalo

Andreja Srednoselec i Ivan Mravlinčić vode fondove sekundarne muzejske dokumentacije te je vršena digitalizacija, evidentiranje i kontinuirana pohrana građe i dokumentacije te spajanje fotodokumentacije sa zapisima u integriranom informacijskom sustavu M++ i S++. Dopunjena je Knjiga evidencije o izložbama sa 4 nove jedinice i Knjiga evidencije o konzervatorsko-restauratorskim postupcima s 1 jedinicom. Zapisi iz baze podataka su nadopunjeni, ispravljeni te ujednačeni.

**4. KNJIŽNICA**

4.1. Nabava

Nabavljeno je 14 naslova.

4.4. Usluge za korisnike

Knjižnica Muzeja je internog karaktera, ali su knjige posuđivane i vanjskim korisnicima.

4.5. Ostalo  
Razmjenjivane su publikacije s muzejima i institucijama srodnih djelatnosti.

Sudjelovanje na Izložbi izdavačke djelatnosti hrvatskih muzeja i galerija u organizaciji MDC-a.

**5. STALNI POSTAV**

Obuhvaća ostavštinu obitelji Drašković, smješten je u dvorcu Trakošćanu te je izložen ambijentalno, a ne po zbirkama.

**6. STRUČNI RAD**

6.1**.** Stručna obrada muzejske građe  
 Andreja Srednoselec i Dario Kišak obradili su novo inventariziranu građu (8 razglednica).

Izvršena je nadopuna podataka za postojeću građu.

Andreja Srednoselec i Ivan Mravlinčić nadopunili su tekstove za mrežnu stranicu Muzeja.

Dario Kišak napisao je stručni rad pod nazivom Zbirka fotografija Dvora Trakošćan.

Valentina Meštrić napisala je Izvješće o provedenim restauratorsko-konzervatorskim radovima na slikama DT 168, Ivan V Drašković i DT 984, Karlo III (VI) Habsburg.

6.5. Posudbe

Za izložbu Hrvatska-Mađarska: 800 godina zajedničke kulturne baštine održane u Budimpešti, galeriji Klovićevi dvori posuđena je slika Autoportret za klavirom, DT 1023.

6.6. Sudjelovanje na kongresima i savjetovanjima

Ivan Mravlinčić sudjelovao je na međunarodnoj konferenciji Fortified Cultural Heritage – Generator of tourism development in the region u Banja Luci, od 8. do 9. lipnja.

Ivan Mravlinčić sudjelovao je kao član radne grupe u projektu Razvoj okvira za upravljanje ekološkom mrežom Natura 2000, na dioničkim radionicama za izradu Plana upravljanja područjima ekološke mreže Livade uz rijeku Bednju I-V i Park-šumom Trakošćan (Varaždin, 01. veljače i 30. ožujka.) te na online sastanku 31. svibnja.

Valentina Meštrić bila je na studijskom putovanju Robert Schuman Institute Budapest, Sustainable development on the local level, srpanj.

Andreja Srednoselec i Ivan Mravlinčić sudjelovali su na međunarodnom online simpoziju Prevent – Preventing fires, saving lives, safeguarding heritage, 17. i 18. listopada.

Ivan Mravlinčić sudjelovao je na prvoj nacionalnoj radionici Prevent – smanjivanje rizika od požara na baštini održanoj u Trogiru, od 19. do 21. listopada.

Ivan Mravlinčić sudjelovao je s izlaganjem na prvom pratećem online sastanku nacionalne Prevent radionice, 6. prosinca.

Andreja Srednoselec i Ivan Mravlinčić sudjelovali su na online festivalu MUVI 09: muzeji-video-film, 5. i 6. prosinca.

Valentina Meštrić sudjelovala je s izlaganjem Investigation of painted layer degradation caused by protrusion in the painting The Wedding Feast of Samson, 19th-century, an unknown author, na konferenciji YOCOCU 2022 Conference Christmas Edition u Frankfurtu, od 8. do 10. prosinca.

Andreja Srednoselec i Ivan Mravlinčić sudjelovali su na radionici Održivost kao ključni element u brendiranju i marketingu malih i netradicionalnih destinacija te na sastanku hrvatske Eden mreže u Štrigovi, 16. prosinca.

6.7. Publicistička djelatnost

Andreja Srednoselec i Ivan Mravlinčić izradili su tekstove za informacijske točke u sklopu virtualne šetnje google 360.

Ivan Mravlinčić napisao je predgovor za knjigu fotografija Branka Težaka pod nazivom Dobra čud, Bedenec 2022.

6.8. Stručno usavršavanje

Andreja Srednoselec, Marta Mudri i Tanja Ferčec sudjelovale su na online radionici Pripreme za davanje Izjave o fiskalnoj odgovornosti za 2021. godinu, 8. veljače.

Andreja Srednoselec, Dario Kišak i Ivan Mravlinčić sudjelovali su na 11. festivalu hrvatskih digitalizacijskih projekata, 12. i 13. svibnja.

Andreja Srednoselec sudjelovala je na online radionici Digitalizacija kulturne baštine, 20. svibnja.

Andreja Srednoselec, Dario Kišak i Ivan Mravlinčić sudjelovali su na online radionici Uvod u testiranje Pravilnika za opis i pristup građi u knjižnicama, arhivima i muzejima, 23. svibnja.

Andreja Srednoselec, Dario Kišak i Valentina Meštrić sudjelovali su na online radionici O terminologiji, prepoznavanju tehnike i vođenju muzejskih fotografskih zbirki, 31. svibnja.

Dario Kišak sudjelovao je na online radionici Kako napisati izjavu o politici skupljanja građe, a misliti na razvoj i uporabu zbirki, 9. lipnja.

Dario Kišak sudjelovao je na seminaru Dronovi kao marketinški alat za turističku promociju u Varaždinu, 15. rujna.

Ivan Mravlinčić i Valentina Meštrić sudjelovali su na radionici Nove mogućnosti financiranja projekata u području turizma, sport, kulture i medija sredstvima EU fondova u Varaždinu, 20. rujna.

Andreja Srednoselec, Marta Mudri, Tanja Ferčec i Ivan Mravlinčić sudjelovali su na webinaru Zakon o ustanovi, 14. listopada.

Andreja Srednoselec i Ivan Mravlinčić sudjelovali su na online radionici Povezivanje primarne i sekundarne muzejske dokumentacije s naglaskom na izložbenu i izdavačku djelatnost, 8. studenoga.

Andreja Srednoselec i Ana Mari Gašparić sudjelovali su na online radionici Preliminarni rezultati testiranja Pravilnika za opis i pristup građi u knjižnicama, arhivima i muzejima, 15. prosinca.

6.9. Stručna pomoć i konzultacije

Mentorski rad s Dariom Kišakom (kustos pripravnik, siječanj-prosinac), Valentinom Meštrić (restauratorica pripravnica, siječanj-prosinac) te Ana Mari Gašparić (kustosica pripravnica, prosinac).

Studentsku praksu u muzeju su odradile Tanja Mravlinčić (Odsjek za informacijske znanosti Filozofskog fakulteta u Zagrebu, 40 sati, siječanj) i Karla Huhoja (Odsjek za informacijske znanosti Filozofskog fakulteta u Zagrebu, 40 sati, travanj-kolovoz).

Vršene su konzultacije s restauratorima, s nadležnim konzervatorskim odjelom u Varaždinu te s izvođačima radova.

Stručna konzultacija s Williamom D. Godseyem oko objavljivanja fotografija platnenih tapeta iz časničke sobe u knjizi The Habsburg Monarchy as a fiscal-military state.

Pružana je stručna pomoć raznim korisnicima - muzeji, studenti, učenici, udruge i drugi (Artur Juškević, Marko Krismanović-Simić, Harald Skala, Jozsef Mihovics, Arhitektonski fakultet u Zagrebu, Lidija Gašpar i drugi).

6.11. Djelovanje u strukovnim društvima

Sudjelovalo se u radu Ogranka Matice hrvatske u Bednji.

6.12. Informatički poslovi muzeja

Izvršen je pregled i raščlandba cjelokupne pohranjene baze podataka.

Redovito se održavala ispravnost cjelokupnog vlastitog informatičkog sustava te su uz pomoć vanjskih pružatelja usluga servisirani drugi sustavi (muzejska računala i serveri, vatrodojava, protupožarni sustav, video nadzor, te ostala informatička oprema).

Prema potrebi su instalirani i reinstalirani operacijski sustavi kao i pojedinačni programi, održavana su računala i drugo. Provođena je redovita sigurnosna pohrana i provjera podataka muzejske baze podataka M++, redovita upotreba antivirusnih programa i ostalo.

Nabavljen je novi program za vođenje elektroničkog uredskog poslovanja muzeja.

Osposobljavalo se osoblje na novim programima te im se pružala stručna i tehnička podrška.

Vršene su nadopune i ažuriranja mrežne stranice Muzeja. Redovito su se objavljivale novosti i najave izložbi te ostalih događanja na mrežnoj stranici i Facebook stranici Muzeja.

Izrađena je nova interaktivna virtualna šetnja dvorcem. Virtualnom šetnjom su pokrivene sve prostorije muzeja koje su posjetiteljima dostupne za razgledavanje, a u šetnju su na stvarnim lokacijama kroz dvorac dodane i informacijske točke sa zanimljivostima. Uz šetnju dvorcem također je dostupna i šetnja do dvorca te pogled na dvorac iz zraka. Virtualna šetnja je dostupna je na mrežnoj stranici muzeja, Google kartama u prikazu Street View i Google 360.

6.13. Ostalo

Na festivalu muzejskog filma MUVI 09: muzeji-video-film prikazan je film Trakošćan Castle – Dreams and memories.

Adam Pintarić i Ivan Mravlinčić sudjelovali su na konzultacijama u svezi izrade glavnog projekata kosog lifta do dvorca te dizala i podiznih platformi u dvorcu.

Ivan Mravlinčić sudjelovao je na konzultacijama u svezi je izrade Elaborata ocjene postojećeg stanja građevinske konstrukcije i izrada projekta obnove konstrukcije zgrada za dvorac i kapelu Sv. Križa.

Rad na prijavi EU projekta Uređenje sjevernog dijela staze oko jezera – II etapa građenja (Drugi dio zahtjeva) - Andreja Srednoselec i Ivan Mravlinčić.

Valentina Meštrić grafički je oblikovala plakate i pozivnice za izložbe i događanja (Noć muzeja, Noć tvrđava, Grofice von Respect) te ostale promotivne materijale (čestitke i slično).

Dario Kišak i Valentina Meštrić izradili su kratke filmove o izložbi Sjene Maje Vrban Sačić i izložbi fotografija 104. Brigada HV-a Varaždin u Domovinskom ratu 1991.-1995. Filmovi su bili dio programa Noći muzeja.

Djelatnici muzeja bili su na stručnom izletu u Požegi, Kutjevu i Virovitici, 5. listopada.

Priprema statističkih podataka za potrebe izvještaja Ministarstvu kulture i medija te administriranje podataka za OREG – Online Registra muzeja, galerija i zbirki u RH.

Vođenje evidencije ulaska i izlaska predmeta.

Suradnja s probacijskim uredom iz Varaždina na izvršenju osuđeničkih kazni.

Terensko istraživanje vršilo se usporedo s radovima u samom dvorcu i perivoju pri tome su se fotografirala stanja prije, za vrijeme i poslije radova te su vođene bilješke.

Suradnja i razmjena traženih informacija sa srodnim ustanovama i ostalima.

Pratile su se nove spoznaje u struci, nabavljala i čitala stručna literatura (muzejska, informatička, itd.), vršeni su posjeti izložbama (Zagreb, Varaždin, Virovitica).

Upoznavala se dežurna služba, vodiči i kustosi s radom sustava protuprovale, video-nadzora, vatrodojave te drugih uređaja instaliranih u dvorcu i upravnoj zgradi.

**9. IZLOŽBENA DJELATNOST**

Naziv izložbe: *104. Brigada HV-a Varaždin u Domovinskom ratu 1991.-1995.*

Mjesto održavanja: Trakošćan, galerija Dvora Trakošćan (katna)

Vrijeme trajanja: od 28. siječnja do 24. veljače 2022.

Autor stručne koncepcije: Hrelja Damir

Autori likovnog postava: Hrelja Damir

Opseg: 34 panoa (120 fotografija)

Vrsta izložbe: tematska, fotografska, skupna, putujuća

Tema: Na izložbi je na tridesetak panoa izloženo oko sto dvadeset fotografija na kojima je prikazan ratni put 104. brigade u Domovinskom ratu. Fotografije su snimili Branko Težak, Pjer Jagetić, Mladen Genc, Darko Gorenak, Josip Levatić, Krešo Đurić, Ivan Levatić, Krešo Novinc, Marijan Huzjak, VTV televizija i pojedini pripadnici 104. brigade ZNG-a Varaždin.

Naziv izložbe: *Ja ću budan sanjati*

Mjesto održavanja: Trakošćan, galerija Dvora Trakošćan (katna)

Vrijeme trajanja: od 27. srpnja do 31. kolovoza 2022.

Autori stručne koncepcije: Ivan Mravlinčić

Autori likovnog postava: Ana Šoštarić Ježek i Ivan Mravlinčić

Opseg: 18 slika

Vrsta izložbe: umjetnička, samostalna

Tema: Izložba hrvatske umjetnice i slikarice Ane Šoštarić Ježek, profesorice povijesti umjetnosti u gimnaziji u Münchenu. Trakošćanskoj publici predstavljen je dio stvaralačkog opusa s različitim tematskim motivima. Slike su izrađene tehnikom akrila i ulja na platnu.

Naziv izložbe: *Grofice von Respect*

Mjesto održavanja: Trakošćan, galerija Dvora Trakošćan (prizemna)

Vrijeme trajanja: od 16. rujna do 23. listopada 2022.

Autori stručne koncepcije: Gašpar Lidija

Autori likovnog postava: Gašpar Lidija

Opseg: 30 lutaka

Vrsta izložbe: samostalna

Tema: Izložba unikatnih, ručno rađenih platnenih lutki odjevenih u povijesne haljine. Izložba prati razvoj mode plemstva od srednjeg vijeka do kraja viktorijanskog doba, a uključuje i nekoliko replika odjeće povijesno značajnih osoba, poput Marije Terezije, Suzane Drašković r. Malatinski i Julijane Drašković r. Erdödy. Lutke je izradila Lidija Gašpar.

Naziv izložbe: *Dobra čud*

Mjesto održavanja: Trakošćan, galerija Dvora Trakošćan (katna)

Vrijeme trajanja: od 25. studenoga 2022. do 8. siječnja 2023.

Autori stručne koncepcije: Ivan Mravlinčić

Autori likovnog postava: Ivan Mravlinčić

Opseg: 24 fotografije

Vrsta izložbe: samostalna, fotografska

Tema: Izložba fotografija Branka Težaka otvorena prigodom promocije autorove knjige Dobra Čud. Reproducirana dijela pripadaju dvadesetogodišnjem razdoblju Težakovog bavljenja fotografskom umjetnošću, te predstavljaju presjek njegovog stvaralaštva ali sa zastupljenijim opusom iz zadnjeg desetljeća.

**10. IZDAVAČKA DJELATNOST**10.1.Tiskovine

Plakati za izložba Grofice von Respect.

Pozivnice za izložbu Dobra čud.

Tiskanje tekstova (leci za posjetitelje) na stranim jezicima, legendi, ulaznica i drugo.

10.3.Elektroničke tiskovine

Plakati: Noć muzeja, Noć tvrđava, izložba Grofice von Respect.

Pozivnice za izložbe Grofice von Respect i Dobra čud.

**11. EDUKATIVNA DJELATNOST**

11.1. Vodstva

Stručno su bile vođene delegacije i visoki uzvanici te grupe učenika i odraslih, ukupno 46 vodstava.

11.3. Radionice

Valentina Meštrić održala je likovnu radionicu Izrada spomenara kao dio projekta Kad se kriju mnoge stvari, tad se pišu spomenari, 28. listopada. (OŠ Sveti Ilija).

Lidija Gašpar (Umjetnički studio Respect) održala je radionice vezane uz povijesne haljine.

**12. ODNOSI S JAVNOŠĆU**

12.1. Objave u medijima

Davano je više izjava tiskanim i elektroničkim medijima (Adam Pintarić i Ivan Mravlinčić, internetski portal Zagorje International, HRT, RTL).

Objavljeni su prilozi o muzeju u sljedećim publikacijama: Way to Croatia, Svet 24, Luxury living, Ljeto na sjeveru, IV Nakladništvo, Yachts Croatia, Grazia Slovenija i drugi.

Ustupanje podataka i fotografija novinarima, internetskim portalima za potrebe članaka i drugo. Vršena su razna oglašavanja.

12.2. Sudjelovalo se u televizijskim i radijskim emisijama.

Surađivalo se s televizijskim kućama i radio stanicama na snimanju dokumentarnih i obrazovnih emisija (Ljudevit Gaj, TV kalendar).

Snimljena je zabavna emisija Večera za 5 na selu.

Snimani su glazbeni spotovi (Fallo da Solo).

12.4. Promocije i prezentacije

U suradnji sa HMD-om održana je muzejska akcija „*Noć muzeja '22*“ u virtualnom

obliku. Na internet platformama prezentirana je virtualna šetnja stalnim muzejskim

postavom. Putem You tube kanala predstavljena je kompilacija kratkih filmova o

Trakošćanu pod nazivom You tube kao most između „novog“ i „starog“. Također su na

istom kanalu bile predstavljene izložbe „Sjene“ Maje Vrban Sačić i izložba ratnih

fotografija 104. Brigada HV-a Varaždin u Domovinskom ratu 1991.-1995.

U sklopu manifestacije Noć tvrđava Kristijan Petrović održao je predavanje Povijest zmajeva, 29. travnja.

Hrvatsko književno društvo i Dvor Trakošćan bili su domaćini pjesničkom susretu *Lajti sarce čez briega nujljiepša,* 8. listopada.

Suradnja na projektu *Grofice von Respect* prilikom kojeg su održavane radionice te prezentacije povijesnih kostima.

Sudjelovanje u nagradnoj igri Ljeto na sjevernom FM koja je trajala od 1. srpnja do 1.

rujna.

2.5. Koncerti i priredbe

U sklopu manifestacije Noć tvrđava održan je koncert tradicionalne irske, škotske i engleske glazbe dua Patrick Walker i Hrvoje Sudar u Viteškoj dvorani, 29. travnja.

Suorganizacija s Turističkom zajednicom Trakošćan-Općina Bednja manifestacije „Prvosvibanjski izlet u Trakošćanu“ čiji se veći dio održao na prostorima kulturnog dobra te su se odvijala brojna događanja (koncerti, izložba, nastupi udruga i drugo).

Koncert polaznika seminara trube – Ljetnog glazbenog kampa Trakošćan 2022. održan je na pozornici uz prizemnu građevinu u podnožju dvorca, 30. srpnja.

U sklopu programa 53. Varaždinskih baroknih večeri održan je 25. rujna koncert u Viteškoj dvorani pod nazivom Koncert u povodu 30 godina diplomatskih odnosa Portugala i Republike Hrvatske. Nastupili su Teresa Duarte, sopran i Tiago Matias, lutnja. Izvodili su ranu glazbu Irske, Portugala i Hrvatske.

U sklopu programa 53. Varaždinskih baroknih večeri održan je 1. listopada koncert uz baroknu kavu. Koncert je održala Camerata Kilkenny izvodeći djela T.Cecchinia, A. Corellia, G. P. Telemanna, F. Geminiania, G. F. Handela.

U amfiteatru u podnožju dvorca odigrana je predstava Romanca o tri ljubavi, 26. lipnja.

12.7. Ostalo

Suorganizacija u održavanju Croatia Rally 22., prijem uzvanika u dvorcu, 24. travnja.

Suorganizacija 4. Festivala nordijskog hodanja i pješačenja, 14. svibnja.

Podrška u organizaciji Lucky Trail utrke, 23. travnja.

Suorganizacija 8. Utrke za mač grofa Draškovića, 2. i 3. srpnja.

Podrška Trail utrke *Ravna Gora*, 1. listopada.

Suorganizacija događaja Porsche Road Tour, 20., 21., 23. i 24. svibnja.

Suorganizacija turističkog događaja Pink Wing 2022., 16. lipnja.

Suorganizacija humanitarne akcije Dvorski povijesni vremeplov, 15. listopada.

Suorganizacija promocije monografije Povijest templara na hrvatskim prostorima, 6. svibnja i međunarodnog templarskog konventa, 7. svibnja.

Suorganizacija u održavanju Ljetnog glazbenog kampa u Trakošćanu 2022.

Muzej je podržao akciju obilježavanja Međunarodnog dana epilepsije povodom čega je dvorac bio osvjetljen ljubičastom bojim, 14. veljače.

Davale su se informacije vanjskim korisnicima, popunjeno je više anketa i ispunjavali su se upitnici (MDC i drugi).

Sudjelovalo se u organizaciji vjenčanja, prijema te drugih događaja.

Vršena su razna fotografska snimanja za potrebe časopisa i internetskih portala.   
Davale su se stručne upute i ostale informacije korisnicima Muzeja te se surađivalo s turističkim agencijama. Na recepciji Muzeja vršila se prodaja tiskovina i drugih suvenira.

U podnožju dvorca prezentirao se tradicijski obrt okolnog kraja.

Razna fotografska snimanja.

Prostori Polivalentne dvorane, galerije i drugi ustupani su vanjskim korisnicima.

**13. MARKETINŠKA DJELATNOST**

Kontaktirani su te obavještavani mediji, odgojno-obrazovne ustanove i drugi o muzejskim događanjima.

Obavijesti, osobni kontakti s novinarima i urednicima TV-a, radija i tiska te turističkim agencijama.

**14. UKUPAN BROJ POSJETITELJA**

         Tijekom 2022. godine Muzej je posjetilo 54 600 posjetitelja. Odraslih osoba bilo je 33 948, a školske djece 20 544. Predškolska djeca imala su besplatan ulaz. Udjel stranih posjetitelja iznosio je 13,74 %. Na povremenim izložbama i drugim događanjima bilo je 750 posjetitelja. Procjenjuje se da je u park-šumu ušlo oko 60 000 posjetitelja.

**15. FINANCIJE**

15.1. Izvori financiranja

RH 51 %

vlastiti prihod 49 %

15.3. Investicije (u kunama) = 1.647.816,00

**16. OSTALE AKTIVNOSTI**16.2. Ostalo

Zaštita, održavanje i oprema Muzeja

U tijeku je izrada Elaborata ocjene postojećeg stanja građevinske konstrukcije i izrada projekta obnove konstrukcije zgrada za dvorac i kapelu Sv. Križa.  
U izradi je projektna dokumentacija za most preko jezera, koso dizalo do dvorca te dizalo i podizne platforme u dvorcu.

Izrađena je projektna dokumentacija za četvrtu etapu staze oko jezera.

Rekonstruiran je sustav vatrodojave u dvorcu Trakošćan.

U suradnji s Građevinskim fakultetom iz Varaždina postavljeni su seizmički uređaji u dvorcu.

Izvršeni su soboslikarsko-ličilački radovi na pročelju katne i prizemne građevine te u prizemnoj galeriji.

Vršeni su razni stolarski radovi u dvorcu.

Nadzirani su svi zaštitni radovi.

Osim samog dvorca, u sastavu naše Ustanove su i drugi objekti: kapela Sv. Križa, katna građevina uprave, prizemna gospodarska građevina, recepcija, vrtlarska kuća, info-točka (ribarska kućica), servisna građevina te garaža.

Provođeno je čuvanje zgrada u krugu Ustanove, muzejske građe, uređaja i instalacija.

Provođena je protupožarna zaštita te zaštita sigurnosti posjetitelja Muzeja.

Održavane su sve zgrade te strojevi i alati.

Provođen je stalni nadzor nad posjetiteljima dvorca i povremenih izložbi, rad na blagajni te dežurni rad vikendom i praznicima.

Obavljen je godišnji popis imovine s izvješćima: osnovna sredstva, zalihe materijala, sitnog inventara, stručne literature, novčanih sredstava, potraživanja i obveza te sredstava u izvanbilančnoj evidenciji (ulaznice, razglednice, katalozi i ostalo).

Održavano je kompletno postrojenje i oprema muzeja.

Provođeni su svi redovni i prateći administrativno-financijski i drugi poslovi za potrebe djelovanja Ustanove.

Zaštita i održavanje park-šume i jezera

Pored muzejske djelatnosti Dvor Trakošćan brine za održavanje 87 ha perivoja, park-šume i jezera.

Ispuštena je voda te izlovljena riba iz jezera zbog uklanjanja sedimenta.

Popravljani su pješački mostovi oko jezera.

Tu su uključene još sljedeće aktivnosti:  
 - radovi na njezi pošumljenih površina, popunjavanje, njega

stare sastojine, čišćenje stare sastojine

- sanitarna sječa i uklanjanje bolesnih stabala (po odobrenju ovlaštenog  
 inženjera šumarstva Hrvatskih šuma d.o.o.), uspostavljanje

šumskog reda te otpremanje drvene mase izvlačenjem, splavarenjem ili

prijevozom do prilaznog puta

- čuvanje, zaštita od požara, zaštita od biljnih bolesti

- održavanje šumskih cesta, svijetlih pruga i staza

- šljunčanje i čišćenje prilaznih staza dvorca te staza u parku i održavanje šumskih putova, čišćenje snijega u zimskim mjesecima, itd.

- uređivanje površina za cvijeće i njihovo održavanje te popravak i održavanje stuba, ograda, košarica za smeće i klupa u parku

- košnja cijelog parka te odvoz trave, smeća i lišća

U Trakošćanu, 30.01.2023.

V.d. ravnatelja:

Ivan Mravlinčić, prof.